Çfarë është Ekonomia e Bazuar në Burime?
Jam i sigurtë që keni dëgjuar për të.
Ekonomi e Bazuar në Burime është krejt ndryshe nga çdo gjë
që ka ekzistuar deri më sot.
Vendimet janë marrë nga mbretërit, politikanët dhe shtetarët
por nuk bazoheshin tek burimet.
Për ta kuptuar çfarë është Ekonomia e Bazuar në Burime
imagjinoni një ishull diku në Jug të Paqësorit.
Ju pikë së pari do donit të dinit se sa njerëz
mund të mbajë ky ishull dhe deri në çfarë pike
mund të durojë shfytëzimin ishulli.
Më pas, duhet të dini sa lëndë drusore ka aty,
sa ujë, sa tokë të lërueshme.
Studimi i burimeve të këtij ishulli
është mënyra më e mirë për të përcaktuar
se sa njerëz mund të mbajë.
Nëse materialet mungojnë, mund të ndërtoni vetëm një qytetërim
të bazuar mbi materialet ekzistuese.
Mund të mbillni ushqim duke u bazuar mbi tokën e lërueshme
dhe ujin që rrethon ishullin
peshkun, krustace dhe gjëra të tjera.
Kështu, nëse keni një agronom në ishull
ose më shumë, ata mund t'ju këshillojnë
çfarë mund të rritet më mirë në këtë rajon tropikal.
Ndaj ju keni vërtetë nevojë për kompetenca teknike
për të arritur në vendime të arsyeshme.
Ju nuk mund të arrini kurrë në vendime
të arsyeshme me konsensus
duke pyetur njerëzit se çfarë duan.
Duhet të dini se çfarë ofron ishulli.
Vetëm kështu mund të përcaktoni të ardhmen.
Të gjithë sistemet e tjera do të dështojnë.
Politikanët kanë opinione rreth çdo gjëje
dhe informacion rreth asgjëje në veçanti.
Si pasojë ju kuptoni
se vendimet nuk merren nga shumica e njerëzve.
Duhet të merren nga shumica e njerëzve që kanë kompetenca teknike,
që duke pasur informacion mund të shquhen në sektorin e tyre
dhe se kanë një metodë shkencore për të hetuar problemet.
Nëse keni një milion njerëz të sinqertë pa kompetenca teknike
unë ju garantoj se asgjë nuk do të arrihet.
Kështu ju duhet të shtroni pyetjet:
A mund të ndërtojmë një shoqëri të qëndrueshme?
Nëse nuk keni informacion mbi disponueshmërinë e burimeve,
nuk mund ta ndërmerrni një projekt të tillë.
E zëmë se keni mungesë në burime.
Funksioni i laboratorëve kërkimorë do të jetë ai
që do të zhvillojë materialet alternativë
që do të zëvendësojnë mungesën e materialeve.
Teknikët nuk do ju thonë çfarë të bëni e si të jetoni.
Funksioni i tyre është thjesht projektimi i ashensorëve,
njësive të transportit, urave dhe sistemeve të banimit.
Nuk ju thonë çfarë të bëni, çfarë të mendoni apo si të jetoni.
Ky është një nga gabimet që shumica e njerëzve bëjnë.
Ata mendojnë se Ekonomia e Bazuar në Burime
ka teknikë që ju thonë çfarë stili jete të bëni.
Nuk është e vërtetë. Janë burimet që e përcaktojnë këtë.
Ajo që bëjnë teknikët
është ndërtimi i një sistemi me përdorimin e këtyre burimeve,
për mirëqënien e të gjithë njerëzve.
Ky sistem duhet të jetë në dispozicion të të gjithëve.
Nëse nuk është, nëse keni një pjesë më të madhe të burimeve,
pjesën më të madhe të impianteve të ndërtesës dhe automatizimit,
tokën e lërueshme dhe ujin e pijshëm,
shtetet që nuk i kanë këto burime do të të pushtojnë
dhe do të të marrin ç'ka i nevojitet.
Çdo shtet do një copë të tortës. Mbajeni mend këtë.
Nëse do të përpiqeni të jetoni një jetë të qëndrueshme vetëm
nuk do të funksionojë sepse shtetet e tjera
të cilave u mungojnë materialet e nevojshme, do ju pushtojnë.
Në proçesin e rindërtimit të qyteteve në mbarë botën
duhet të konsideroni shkallën e aksesit tek këto burime.
ashtu si materialet e ndërtimi të disponueshme në vend, etj.
Nëse qytetet janë pranë këtyre burimeve,
atëherë ato mund të projektohen në mënyrë më inteligjente,
si një sistem operues, që do të thotë se vetë qyteti
duhet të plotësojë nevojat e njerëzve që jetojnë aty.
Televizioni do të lajmërojë se çfarë është e disponueshme,
çfarë nuk është e disponueshme në këtë kohë
dhe se kur ky material do të jetë i disponueshëm.
Kështu njerëzit do të jenë të informuar se ku duhet të shkojnë
për të patur akses tek çdo gjë që mund t'i nevojitet.
Kështu njerëzit do të kenë akses në më shumë gjëra
seç kanë patur në sistemin monetar.
Do të jenë disponibël më shumë gjëra dhe do të ketë më shumë mundësi.
Të gjitha qytetet do të jenë konceptuar
që të konsumojnë minimumin e energjisë për maksimumin e shërbimeve.
Në këtë mënyrë, ne kursejmë energji
dhe mund të përballojmë më shumë njerëz.
Ka njerëz në gjithë botën që nuk kanë akses
tek sistemet e energjisë me fuqi të lartë..
Do të jemi në gjendje të plotësojmë të gjitha nevojat njerëzore
nëse jemi më efikas.
Natyrisht, nëse ne dështojmë së bëri këtë
mund të kujdesemi vetëm për një numër të caktuar njerëzish.
Ekonomia e Bazuar në Burime ka miliona skllevër:
makineritë, që bëjnë punët e përsëritura,
të mërzitshme dhe të rrezikshme.
Makineritë janë për këtë dhe jo aty për t'ju marrë punën.
Nëse ato prodhojnë më shpejt, ju nuk keni pse punoni më.
Nuk duam t'ju shohim duke punuar në fabrika.
Duam që t'i ktheheni shkollës dhe të studjoni atë që ju ngjall interes,
çfarëdo që mendoni se doni të studjoni,
çfarëdo që mendoni se doni ta kuptoni më mirë.
Fatkeqësisht, paraja nuk përfaqëson asgjë të prekshme.
Nëse i vendosni një vlerë çdo peme,
çdo centimetri katror toke, gjithë ujit
dhe shtypni aq para' në përpjestim të drejtë me burimet
në mënyrë që paraja të përfaqësojë burimet,
atëherë çdo gjë do të kishte kuptim, por sot
nuk është kështu. Edhe nëse ju thonë
se kërkesa e blerjes do ta realizojë këtë.
Jo, kërkesa aktuale nuk e lejon këtë gjë.
Burimet e disponueshme e bëjnë.
Paraja që nuk përfaqëson burimet e disponueshme
nuk mund të përbëjë bazën e menaxhimit social.
Kur jeton në një shoqëri të rremë
që bazon të mirat e saj mbi paranë
atëherë, kjo shoqëri përfundimisht do të fundoset.
Jo se e them unë por sepse nuk bazohet në referenca fizike.
Në një Ekonomi të Bazuar në Burime, ku prodhimi dhe automatizimi
mund të prodhojnë më shumë të mira e shërbime,
përdorimi i monedhës nuk është më i domosdoshëm.
Nëse doni vërtetë t'i jepni fund luftërave, varfërisë,
urisë, konflikteve territoriale
duhet të përdorni burimet e Tokës
si një trashëgimi e përbashkët e të gjithë popujve të botës.
Ndryshe do të gjendemi
me të njëjtat probleme që i kemi pasur për shekuj me radhë.
Tani duhet ta merrni parasysh atë që po ju them.
Arsyeja që shtetet pushtojnë shtete të tjera është pamjaftueshmëria.
Kur kontrollin e pjesës më të madhe të burimeve e kanë pak Shtete
konfliktet territoriale janë të paevitueshme.
Nuk ka rëndësi sa traktate nënshkruani apo sa ligje bëni,
nëse nuk deklaroni të gjitha burimet e tokës
si një trashëgimi e përbashkët e të gjithë njerëzve të botës
dhe të bashkoni të gjithë shtetet e ndara
në një sistem të unifikuar -
do të dështoni sepse nuk ka zgjidhje tjetër veç kësaj.
Kjo është arsyeja që ne rekomandojmë Ekonominë e Bazuar në Burime.